ซูเปอร์ฮีโร่ สควอด

ซูเปอร์ฮีโร่ สควอด (The Super Hero Squad Show) เป็นการ์ตูนทีวีแอนิเมชันที่เข้ามาฉายในประเทศไทยทางช่อง Cartoon Network ของทรูวิชั่นส์ ผลิตโดย Marvel Animation ซึ่งตัวละครในซีรีส์ชุดนี้ นำมาจาก ของเล่น ชุด Marvel Super Hero Squad action figure ที่ผลิตโดย บ. Hasbro ที่มีการนำตัวละครในโลกหนังสือการ์ตูน ของ มาเวล มานำเสนอในลักษณะที่เรียกว่า SD (Super-Deformed) ด้วยรูปลักษณ์ของตัวละครในแบบ SDนี้ ทำให้การนำเสนอ ออกในแนวทางตลกขบขันมากกว่าเนื้อหาในซีรีส์ฮีโร่เรื่องอื่นๆของทาง มาร์เวล
รายการนี้ได้นำเสนอครั้งแรกในแคนาดาทางช่องเทเลตูน ในวันเสาร์ที่ 13 กันยายน ค.ศ. 2009 เวลา 8.30 น. นำเสนอครั้งแรกในสหรัฐอเมริกาทางช่องการ์ตูนเน็ตเวิร์ค ในวันที่ 19 กันยายน ค.ศ. 2009 และนำเสนอครั้งแรกในสหราชอาณาจักรทางช่องนิคตูนส์ ในเดือนตุลาคม ค.ศ. 2009

**เนื้อเรื่องย่อ**
ดร.ดูม ผู้นำแห่งเมืองวายร้าย กำลังจะใช้อำนาจของ "ดาบ อนันตพลัง" ในการยึดครองโลก เหนือน่านฟ้าของ เมืองซุปเปอร์ฮีโร่ แต่ ไอรอนแมน เข้ามาขัดขวาง ทำให้ดาบถูกทำลายและแตกออกเป็น "ผลึก อนันตพลัง" แล้วตกไปกระจัดกระจายอยู่ทั่วโลก ไอออนแมน และเหล่าซุปเปอร์ฮีโร่ในทีม จึงเริ่มการตามหา "ผลึก อนันตพลัง" แข่งกับ ดร.ดูมและสมุนวายร้าย สำหรับผลึกอนันตพลังนั้นมีพลังงานในตัวเองมากมายทำให้ใครก็ตามที่สัมผัสหรืออยู่ใกล้กับมันจะมีความเปลี่ยนแปลงต่างๆในร่างกาย ซึ่งผลึกแต่ละชิ้นจะส่งผลต่างๆกันไป เช่น แปลงร่าง, ทำให้ทรงพลัง, สติฟั่นเฟือง หรือ ระเบิด เป็นต้น

**ตัวละคร**
ทีมซุปเปอร์ฮีโร่ นี้นำทีมโดย ไอรอนแมน ประจำการอยู่ที่ยานลอยฟ้าที่บินตรวจการณ์อยู่เหนือน่านฟ้าของเมืองฮีโร่ ทีมนี้ขึ้นตรงกับ หน่วย "ชิล" ซึ่งเป็นหน่วยลับของรัฐบาล ทีมชุดนี้เป็นตัวละครหลักของซีรีส์ มีหน้าที่ตามหา "ผลึก อนันตพลัง" มาเก็บรักษาไว้ ก่อนที่ ดร.ดูม จะได้ไปครอบครอง ทีมชุดนี้ประกอบไปด้วย :- ไอรอนแมน (พลังเทคโนโลยี) ฮีโร่เกราะเหล็กผู้นำของทีม คอยใช้เทคโนโลยีที่มีในการตามหาผลึก มีนิสัยชอบจีบสาวสวย- ธอร์ (พลังธาตุ) เทพสายฟ้า บุตรของโอดีนแห่งแอสการ์ด ผู้มีค้อนเป็นอาวุธ มักใช้คำพูดโบราณและยืดยาวจนโดนเพื่อนแซวเป็นประจำ- ซิลเวอร์เซิร์ฟเฟอร์ (พลังคอสมิค) มนุษย์ต่างดาวตัวสีเงินผู้มีพลังคอสมิค แต่ก็ไม่ช่วยให้เค้าเข้าใจมนุษย์โลกได้มากขึ้นเท่าไหร่- ฮัลค์ (พลังกาย) มนุษย์เขียวตัวใหญ่ แต่สมองน้อย พูดจาติดขัด และมักไม่ถูกกับเทคโนโลยี เวลาลุยจะพูดว่า "ฮัค ถล่ม" เป็นประจำ- ฟอลคอน (พลังด้านความเร็ว) มนุษย์เหยี่ยวผู้มีความเร็วสูง มีนกเหยี่ยวชื่อ "เรดวิง" เป็นคู่หู เป็นคนอารมณ์ดี จึงมักคอยพูดจาแซวเพื่อนร่วมทีมเสมอ- วูล์ฟเวอร์รีน (พลังสัตว์ป่า) มนุษย์กลายพันธุ์ ผู้มีสัญชาตญาณสัตว์ป่าและพลังในการฟื้นตัวสูง อารมณ์ฉุนเฉียวง่าย เวลาโดนแกล้งมักจะกางเล็บมาขู่เพื่อนๆเสมอ
ฮีโร่ อื่นๆ มีทั้งหน่วยสนันสนุน ที่มีบทบาทในซีรีส์ชุดนี้หลายครั้ง และ ฮีโร่ที่เป็นเหมือนแขกรับเชิญในตอนต่างๆของซีรีส์ :- กัปตันอเมริกา มีหน้าที่เฝ้าฐานที่ใช้ในการเก็บรักษา ผลึก อนันตพลัง แต่บ่อยครั้งก็ชอบออกมา ตามหาผลึก กับทีมหลักและชอบเล่าเรื่องวีรกรรมของตัวเองในยุคสงคราม ส่วนใหญ่เพื่อนเรียกสั้นๆ ว่า "แค็ป" มีคำพูดติดปากว่า "ฮัพ ฮัพ ฮัพ" ในตอน "O, Captain, My Captain!" ทำให้เราทราบว่า กัปตันอเมริกา มีทีมของตัวเองในชื่อ "ทีมกัปตัน" ประกอบไปด้วย ฮีโร่จากประเทศต่าง อีก4คน คือ กัปตันบริทเทน, กัปตันบราซิล, กัปตันออสเตรเลีย และ กัปตันลิทเนนสไตท์- เรพทิล ฮีโร่ ฝึกงานของทีมหลัก เป็นเด็กหนุ่มผู้สามารถใช้พลังของ ผลึกฟอสซิส ที่ติดอยู่ที่หน้าอก ในการแปลงบางส่วนของร่างกายเป็นไดโนเสาร์ และใช้ประโยชน์จากความสามารถนั้นๆได้- มิส มาเวล เจ้าหน้าที่ชั้นสูงของหน่วย ชิล มักมาที่ฐานลอยฟ้าของทีมหลักเพื่อตรวจดูความเรียบร้อยและสั่งการต่างๆ- นิค ฟิวรี่ หัวหน้าสูงสุดของหน่วย ชิล เป็นสายลับชั้นยอดและเป็นไอดอลของ ไอรอนแมน มีบทบาทในการนำทีมตามหาผลึกและต่อกรกับ ดร.ดูมในหลายๆครั้ง- ฮอว์คอาย เจ้าหน้าที่หน่วย ชิล ฮีโร่ผู้ใช้ธนูเป็นอาวุธ- แบล็ค วิโดว์ เจ้าหน้าที่หน่วย ชิล นักจารกรรมสาวสวยจากรัสเซีย- แฟนแทสติกโฟร์ ครอบครัวฮีโร่ที่อยู่ในตึกสูงในเมืองฮีโร่ ประกอบไปด้วย มิสเตอร์แฟนทาสติก, อินวิซิเบิ้ลวูแมน, ฮิวแมนทอร์ช และ เดอะทิง มีบทบาทสำคัญในตอนสุดท้ายของ ฤดูกาลที่1 ในการร่วมมือกับทีมซุปเปอร์ฮีโร่ หยุดยั้งการโจมตีของ กาแลคตัส ผู้กลืนกินดวงดาว- เอ็กซ์เมน กลุ่มมนุษย์กลายพันธุ์ ที่โรงเรียนสอนเด็กมีพรสวรรค์ ของ โปรเฟสเซอร์ เอ็กซาร์เวียร์ ที่เคยมีบทบาทในซีรีส์ชุดนี้ ได้แก่ ไซครอป, จีนเกรย์, ไอซ์แมน, สตอร์ม, โคโลซัส, ชาโดว์แคท เป็นต้น ในเวอร์ชันอื่นๆ วูฟเวอร์รีนก็เป็นสมาชิกถาวรของทีมนี้ - ดอกเตอร์สเตรนจ์ จอมเวทย์สูงสุดของโลก มาเวล ให้ความช่วยเหลือทีมซุเปอร์ฮีโร่ ในด้านเวทมนตร์อยู่เสมอ- กลุ่ม ฮีโร่รับจ้าง (ลุก เคจ, ไอรอนฟิส์ท และ มิสตี้ไนท์) กลุ่มฮีโร่ที่ต้องมีเงินมาจ้างเพื่อที่จะใช้ความสามารถของพวกเค้า- แบล็ค แพนเธอร์ และ สตอร์ม คู่สามีภรรยาฮีโร่ โดยแบล็ค แพนเธอร์ เป็นราชาของเมืองวากันดา มี สตอร์ม แม่มดวายุแห่งเอ็กเมน เป็นราชินี - วอส์ป ฮีโร่สาวผู้สามารถย่อตัวและบินได้เหมือนแมลง- แอนต์-แมน ฮีโร่ผู้ย่อตัวและสื่อสารกับมดได้- วาลคีรี่ นักรบสาวผู้มาจากจากดินแดนแห่งเทพ แอสการ์ด เช่นเดียวกับ ธอร์- วอร์ แมชชีน เพื่อนของไอรอนแมน ใส่เกราะเหล็กแบบเดียวกันแต่เป็นสีเงิน
วายร้าย อาศัยอยู่ในเมืองวายร้ายที่ติดกับเมืองซุปเปอร์ฮีโร่ มีดร.ดูมเป็นผู้นำ เมืองนี้มีสัญลักษณ์เป็นตาดวงใหญ่และมีกลุ่มควันปกคลุมรอบเมือง มีระบบบาร์เรียป้องกันภัย(แต่โดนทำลายได้เป็นประจำ)- ดอกเตอร์ดูม ผู้นำของเมืองวายร้าย คอยบังคับให้สมุนวายร้าย คอยออกตามหา ผลึกอนันตพลัง- โมด็อค วายร้ายที่มีสมองใหญ่กว่าตัวจนต้องให้ยานเหาะในการเคลื่อนที่ ขี้ประจบ ขี้บ่นและมักถูก ดร.ดูมยิงแสง เพือทำโทษเป็นประจำ- อะบอมิเนชั่น จอมพลัง สมองน้อย มักเป็นคู่หูกับ โมดอก ในการออกตามหาผลึก- โมลแมน มนุษย์ผู้อาศัยอยู่ใต้ดิน ตัวเหม็น ชอบปล่อยแก็สเห็นออกมาเสมอ มักโดนเรียกมาเพื่อใช้แรงงาน- โลกิ เทพแห่งการหลอกลวง น้องชายที่ชั่วร้ายของธอร์ อาศัยที่แอสการ์ด แต่มักเข้ามา- วายร้ายคนอื่นๆ ที่ปรากฏตัวในเรื่องนี้อีกมากมาย เช่น เซเบอร์ทูซ, ดอร์แมมมู, จักเกอร์นอท, สกัล ฯลฯ

**รายชื่อตอน**
มีทั้งหมด 26 ตอน- ตอนที่ 1 And Lo... A Pilot Shall Come!- ตอนที่ 2 To Err is Superhuman!- ตอนที่ 3 This Silver, This Surfer!- ตอนที่ 4 Hulk Talk Smack!- ตอนที่ 5 Enter: Dormammu!- ตอนที่ 6 A Brat Walks Among Us!- ตอนที่ 7 Oh Brother!- ตอนที่ 8 From the Atom... It Rises!- ตอนที่ 9 Night in the Sanctorum!- ตอนที่ 10 This Forest Green!- ตอนที่ 11 O, Captain, My Captain!- ตอนที่ 12 If This Be My Thanos!- ตอนที่ 13 Deadly Is The Black Widow's Bite!- ตอนที่ 14 Tremble at the Might of... M.O.D.O.K.!- ตอนที่ 15 Mental Organism Designed Only for Kisses!- ตอนที่ 16 Invader From the Dark Dimension!- ตอนที่ 17 Tales of Suspense!- ตอนที่ 18 Stranger From a Savage Land!- ตอนที่ 19 Mysterious Mayhem at Mutant High!- ตอนที่ 20 Election of Evil!- ตอนที่ 21 Hexed, Vexed and Perplexed!- ตอนที่ 22 The Ice Melt Cometh!- ตอนที่ 23 Wrath of the Red Skull!- ตอนที่ 24 Mother of Doom!- ตอนที่ 25 Last Exit Before Doomsday!- ตอนที่ 26 This Al Dente Earth!

**อ้างอิง**

**แหล่งข้อมูลอื่น**
  The Super Hero Squad Episodes Guidefix-attempted=yes  on TV.com-  The Super Hero Squad Show date=2011-01-31  on Cartoon Network.com-  The Super Hero Squad Show on Animated Superheroes- 1388589
หมวดหมู่:กัปตันอเมริกา
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ